גרנד פרי גרמניה

גרנד פרי גרמניה (בגרמנית: Großer Preis von Deutschland) היה מרוץ מכוניות שנערך מדי שנה בגרמניה במסגרת מרוצי הפורמולה 1.

המרוץ נוסד בשנת 1926 כמרוץ עצמאי והתקיים בשנתו הראשונה במסלול האבוס בברלין. בין השנים 1932–1939 הפך הגרנד פרי הגרמני לחלק מאליפות העולם במרוצי הגרנד פרי למכוניות. החל משנת 1951 הפך המרוץ לחלק מסבב הפורמולה 1 ומתקיים מאז מדי שנה במסלולים נורבורגרינג והוקנהיים לחלופין.

היסטוריה
שמאל|200px|ממוזער|רודולוף קרציולה במהלך מרוץ הגרנד פרי הגרמני הראשון בשנת 1926
אבוס (1926)
מרוץ הגרנד פרי הגרמני נוסד בשנת 1926 במטרה להפוך למרוץ הבכיר ביותר למכוניות ספורט המתקיים בגרמניה, זאת בהשראת הגרנד פרי הצרפתי שהיה לאירוע הספורט המוטורי המרכזי והגדול ביותר של אותן שנים. מרוצים בינלאומיים גדולים אחרים של התקופה היו מרוץ אינדיאנפוליס 500 בארצות הברית, גרנד פרי איטליה במונזה, גרנד פרי סן סבסטיאן ומרוץ הטארגה פלוריו בסיציליה, כאשר לצד מרוצים אלו חסרה גרמניה תחרות מוטורית גדולה. המרוץ הראשון התקיים במסלול האבוס בדרום מערב ברלין אשר היה מורכב משתי ישורות באורך 9.65 קילומטר כל אחת המחוברות בינן על ידי קשתות. מנצח המרוץ היה הנהג רודולוף קרציולה מקבוצת מרצדס-בנץ לאחר שהשלים 20 הקפות בזמן של 2:54:17 שעות. תקרית אשר העיבה על מרוץ זה הייתה תאונתו של הנהג אדולף רוזנברגר אשר גרמה למותם של שלושה בני-אדם. החל משנת 1927 החל מרוץ הגרנד פרי הגרמני להתקיים במסלול נורבורגרינג, וחדל מלהתקיים עוד במסלול האבוס, זאת עד לשנת 1959 כאשר התקיים שם המרוץ באופן חד פעמי.

מרוצי הגרנד פרי למכוניות (1932–1939)
שמאל|200px|ממוזער|ברנד רוזמאייר במכונית האוטו-יוניון במהלך הגרנד פרי של 1937
לאחר השנים הראשונות מאז נוסד החל מרוץ הגרנד פרי הגרמני לצבור במהרה מוניטין חיובי, זאת לאחר שיצרני רכב גדולים ומרכזיים התחרו בו דוגמת מרצדס-בנץ, אוטו-יוניון, בוגאטי, אלפא רומיאו ואחרים, כאשר החל משנת 1932 הפך הגרנד פרי הגרמני לחלק מאליפות העולם במרוצי הגרנד פרי למכוניות. אליפות העולם של 1932 הורכבה משלושה מרוצים בסך הכל כאשר שני המרוצים הנוספים היו הגרנד פרי הצרפתי והאיטלקי. המרוץ התקיים במסלול הנורבורגרינג והנהג המנצח בו היה רודולוף קרציולה מקבוצת אלפא רומיאו. בשנים 1930 ו-1933 לא התקיים המרוץ מסיבות כלכליות. אליפות העולם של 1934 הורכבה משישה מרוצים בסך הכל כאשר הגרנד פרי גרמני היווה את המרוץ השלישי באליפות וניצח בו הנהג הנס שטוק מקבוצת אוטו-יוניון. מרוץ 1939 היה האחרון להתקיים בעקבות פרוץ מלחמת העולם השנייה, כאשר לאחריה נאסר על גרמניה מלהשתתף בתחרויות ספורט מוטורי, זאת עד לשנת 1950.

בשנת 1950 חזר לראשונה להתקיים מרוץ הגרנד פרי הגרמני. מרוץ זה התקיים כמרוץ פורמולה 2 במסלול הנורבורגרינג בו ניצח הנהג אלברטו אסקארי.

פורמולה 1 (מאז 1951)
שמאל|200px|ממוזער|תרשים מסלול הגרנד פרי בהוקנהיימרינג
החל משנת 1951 הפך הגרנד פרי הגרמני לחלק מסבב מרוצי הפורמולה 1 החדשים אשר הפכו בשנה שלפני כן לאליפות העולם במרוצי מכוניות. המרוץ התקיים במסלול הנורדשלייפה בנורבורגרינג בין השנים 1951–1969 ברציפות, למעט שנת 1959 כאשר התקיים באבוס בברלין.

בשנת 1970 התקיים מרוץ הגרנד פרי הגרמני לראשונה במסלול הוקנהיים החדש. בין השנים 1971–1976 הוסיף עוד להתקיים בנורבורגרינג, כאשר מרוץ 1976 היה האחרון להתקיים במסלול הנורדשלייפה הישן, זאת לאחר ליקויי בטיחות חמורים במסלול ותאונתו של הנהג ניקי לאודה.

בשנת 1985 חזר הנורבורגרינג באופן חד פעמי לארח את מרוץ הגרנד פרי הגרמני לאחר שבשנת 1984 הושלמה במקום בנייתו של מסלול גרנד פרי ייעודי חדש. בין השנים 1986–2008 התקיים המרוץ במסלול הוקנהיים ברציפות, כאשר במקביל לכך אירח מסלול הנורבורגרינג את מרוץ הגרנד פרי האירופי לעיתים רבות בשנים אלו. החל מעונת 2009 המרוץ מתקיים כל שנה לסירוגין במסלולים בנורבורגרינג ובהוקנהיים.

מנצחי המרוץ
 שנה נהג מנצח קבוצה תחרות מסלול 2019   מקס ורסטאפן  רד בול  פורמולה 1  הוקנהיימרינג 2018   לואיס המילטון  מרצדס AMG  פורמולה 1  הוקנהיימרינג 2017  לא התקיים 2016  לואיס המילטון  מרצדס AMG  פורמולה 1  הוקנהיימרינג 2015  לא התקיים 2014   ניקו רוזברג  מרצדס AMG  פורמולה 1  הוקנהיימרינג 2013   סבסטיאן פטל  רד בול  פורמולה 1  נורבורגרינג 2012   פרננדו אלונסו  פרארי  פורמולה 1  הוקנהיימרינג 2011   לואיס המילטון  מקלארן-מרצדס  פורמולה 1  נורבורגרינג 2010   פרננדו אלונסו  פרארי  פורמולה 1  הוקנהיימרינג 2009   מארק ובר  רד בול  פורמולה 1  נורבורגרינג 2008   לואיס המילטון  מקלארן-מרצדס  פורמולה 1  הוקנהיימרינג 2007  לא התקיים 2006   מיכאל שומאכר  פרארי  פורמולה 1  הוקנהיימרינג 2005   פרננדו אלונסו  רנו  פורמולה 1  הוקנהיימרינג 2004   מיכאל שומאכר  פרארי  פורמולה 1  הוקנהיימרינג 2003   חואן פאבלו מונטויה  ויליאמס-BMW  פורמולה 1  הוקנהיימרינג 2002   מיכאל שומאכר  פרארי  פורמולה 1  הוקנהיימרינג 2001   ראלף שומאכר  ויליאמס-BMW  פורמולה 1  הוקנהיימרינג 2000   רובנס באריקלו  פרארי  פורמולה 1  הוקנהיימרינג 1999   אדי אירווין  פרארי  פורמולה 1  הוקנהיימרינג 1998   מיקה האקינן  מקלארן-מרצדס  פורמולה 1  הוקנהיימרינג 1997   גרהרד ברגר  בנטון-רנו  פורמולה 1  הוקנהיימרינג 1996   דיימון היל  ויליאמס-רנו  פורמולה 1  הוקנהיימרינג 1995   מיכאל שומאכר  בנטון-רנו  פורמולה 1  הוקנהיימרינג 1994   גרהרד ברגר  פרארי  פורמולה 1  הוקנהיימרינג 1993   אלן פרוסט  ויליאמס-רנו  פורמולה 1  הוקנהיימרינג 1992   נייג'ל מנסל  ויליאמס-רנו  פורמולה 1  הוקנהיימרינג 1991   נייג'ל מנסל  ויליאמס-רנו  פורמולה 1  הוקנהיימרינג 1990   איירטון סנה  מקלארן-הונדה  פורמולה 1  הוקנהיימרינג 1989   איירטון סנה  מקלארן-הונדה  פורמולה 1  הוקנהיימרינג 1988   איירטון סנה  מקלארן-הונדה  פורמולה 1  הוקנהיימרינג 1987   נלסון פיקה  ויליאמס-הונדה  פורמולה 1  הוקנהיימרינג 1986   נלסון פיקה  ויליאמס-הונדה  פורמולה 1  הוקנהיימרינג 1985   מיקל אלבורטו  פרארי  פורמולה 1  נורבורגרינג 1984   אלן פרוסט  מקלארן-TAG  פורמולה 1  הוקנהיימרינג 1983   רנה ארנו  פרארי  פורמולה 1  הוקנהיימרינג 1982   פטריק טמביי  פרארי  פורמולה 1  הוקנהיימרינג 1981   נלסון פיקה  ברבהאם-פורד  פורמולה 1  הוקנהיימרינג 1980  ז'אק לאפיט  ליגייר-פורד  פורמולה 1  הוקנהיימרינג 1979   אלן ג'ונס  ויליאמס-פורד  פורמולה 1  הוקנהיימרינג 1978   מריו אנדרטי  לוטוס-פורד  פורמולה 1  הוקנהיימרינג 1977   ניקי לאודה  פרארי  פורמולה 1  הוקנהיימרינג 1976   ג'יימס האנט  מקלארן-פורד  פורמולה 1  נורבורגרינג 1975   קרלוס ראוטמן  ברבהאם-פורד  פורמולה 1  נורבורגרינג 1974   קליי רגאצוני  פרארי  פורמולה 1  נורבורגרינג 1973   ג'קי סטיוארט  טיירל-פורד  פורמולה 1  נורבורגרינג 1972   ג'קי איקס  פרארי  פורמולה 1  נורבורגרינג 1971   ג'קי סטיוארט  טיירל-פורד  פורמולה 1  נורבורגרינג 1970   יוכן רינדט  לוטוס-פורד  פורמולה 1  הוקנהיימרינג 1969   ג'קי איקס  ברבהאם-פורד  פורמולה 1  נורבורגרינג 1968   ג'קי סטיוארט  מאטה-פורד  פורמולה 1  נורבורגרינג 1967   דני הולם  ברבהאם-רפקו  פורמולה 1  נורבורגרינג 1966   ג'ק ברבהאם  ברבהאם-רפקו  פורמולה 1  נורבורגרינג 1965   ג'ים קלארק  לוטוס-קלימקס  פורמולה 1  נורבורגרינג 1964   ג'ון סורטיס  פרארי  פורמולה 1  נורבורגרינג 1963   ג'ון סורטיס  פרארי  פורמולה 1  נורבורגרינג 1962   גרהאם היל  BRM  פורמולה 1  נורבורגרינג 1961   סטרלינג מוס  לוטוס-קלימקס  פורמולה 1  נורבורגרינג 1960   יואקים בונייה  פורשה  פורמולה 1  נורבורגרינג 1959   טוני ברוקס  פרארי  פורמולה 1  אבוס 1958   טוני ברוקס  ואנוול  פורמולה 1  נורבורגרינג 1957   חואן מנואל פנג'יו  מזראטי  פורמולה 1  נורבורגרינג 1956   חואן מנואל פנג'יו  פרארי  פורמולה 1  נורבורגרינג 1955  לא התקיים 1954   חואן מנואל פנג'יו  מרצדס  פורמולה 1  נורבורגרינג 1953   ג'וזפה פארינה  פרארי  פורמולה 1  נורבורגרינג 1952   אלברטו אסקרי  פרארי  פורמולה 1  נורבורגרינג 1951   אלברטו אסקרי  פרארי  פורמולה 1  נורבורגרינג 1950   אלברטו אסקרי  פרארי  פורמולה 2  נורבורגרינג 1940-1949  לא התקיים 1939   רודולף קרציולה  מרצדס  גרנד פרי  נורבורגרינג 1938   ריצ'רד סימן  מרצדס  גרנד פרי  נורבורגרינג 1937   רודולף קרציולה  מרצדס  גרנד פרי  נורבורגרינג 1936   ברנד רוזמאייר  אוטו-יוניון  גרנד פרי  נורבורגרינג 1935   טאציו נובולארי  אלפא רומיאו  גרנד פרי  נורבורגרינג 1934   הנס שטוק  אוטו-יוניון  גרנד פרי  נורבורגרינג 1933  לא התקיים 1932   רודולף קרציולה  אלפא רומיאו  גרנד פרי  נורבורגרינג 1931   רודולף קרציולה  מרצדס  עצמאי  נורבורגרינג 1930  לא התקיים 1929   לואי שירון  בוגאטי  עצמאי  נורבורגרינג 1928   רודולף קרציולהכריסטיאן ורנר  מרצדס  עצמאי  נורבורגרינג 1927   אוטו מרץ  מרצדס  עצמאי  נורבורגרינג 1926   רודולף קרציולה  מרצדס  עצמאי  אבוס

קישורים חיצוניים

הערות שוליים

גרמניה
קטגוריה:תחרויות ספורט מוטורי
קטגוריה:תחרויות ספורט בגרמניה
קטגוריה:גרמניה: ספורט מוטורי